РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/210-21

20. мај 2021. године

Б е о г р а д

З А П И С Н И К

17. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 19. MAJA 2021. ГОДИНЕ

Седница је почела у 12,20 часова.

Седницом је председавала Сандра Божић, председник Одбора.

Седници су присуствовали: Вук Мирчетић, Лав Григорије Пајкић, проф. др Марко Атлагић, Милош Терзић, Милица Обрадовић, Снежана Пауновић, Јелица Сретеновић, Наташа Михаиловић Вацић и Жељко Томић, чланови Одбора.

Седници су присуствовали: Љубомир Марић (Јован Колунџија), Небојша Бакарец (Иван Тасовац), Марија Тодоровић (Александар Чотирић) и Зоран Томић (мр Јадранка Јовановић), заменици чланова Одбора.

Седници нису присуствовали чланови Одбора: Милена Поповић, Мира Петровић и Розалија Екрес, као ни њихови заменици.

Председавајућа је обавестила чланове Одбора да је седницу сазвала у року краћем од три дана, због потребе да Одбор поднесе амандман на Предлог закона о обнови културно-историјског наслеђа и подстицању развоја Сремских Карловаца.

На предлог председавајућег, чланови Одбора су, једногласно (14 за) усвојили следећи

Д н е в н и р е д

1. Подношење амандмана Одбора на Предлог закона о обнови културно-историјског наслеђа и подстицању развоја Сремских Карловаца, који је поднела Скупштина Аутономне покрајине Војводине.

ПРВА ТАЧКА ДНЕВНОГ РЕДА: Подношење амандмана Одбора на Предлог закона о обнови културно-историјског наслеђа и подстицању развоја Сремских Карловаца, који је поднела Скупштина Аутономне покрајине Војводине

Председник Одбора Сандра Божић упознала је све присутне са потребом да Одбор поднесе амандман на члан 10. Предлога закона, на основу Мишљења Министарства финансија 08 Број: 011-00-479/2021 од 18. маја 2021. године, којим је између осталог наведено да је неопходно да предлагач, сходно члану 48. став 1 . Закона о буџетском систему допуни образложеље Предлога закона у делу који се односн на процену финансијских ефеката које ће примена овог акта имати на буџст у буџетској години и наредне две фискалне године, као и то да је члан 10. став 1. Предлога закона потребно допунити тако што ће се прописати плаћање накнаде за физичка и правна лица која у комерцијалне сврхе користе назив, име и лик заштићеног културног добра или препознатљивог дела споменичке целине на подручју Сремских Карловаца.

Предложила је да текст амандмана Одбора гласи:

У члану 10. став 1. Предлога закона, после речи: „могу“ додаје се запета и речи: „уз накнаду”.

Као разлог за подношење овог амандмана истакла је тај што је чланом 10. став 3. Предлога закона предвиђено да ће висину накнаде из члана 10. став 1. Предлога закона уредити надлежни орган Општине Сремски Карловци.

С обзиром на то да накнада није предвиђена чланом 10. став 1. Предлога закона, предложила је да се ст. 1. и 3. члана 10. Предлога закона ускладе, односно да се став 1. члана 10. Предлога закона допуни, тако што ће се прописати да физичка и правна лица могу уз накнаду, у комерцијалне сврхе да користе назив, име и лик заштићеног културног добра или препознатљивог дела споменичке целине на подручју Сремских Карловаца.

Није било дискусије.

Одбор је, једногласно (14 за) одлучио да поднесе амандман на члан 10. став 1. Предлога закона, у предложеном тексту.

Одбор је, једногласно (14 за) за известиоца Одбора на седници Народне скупштине одредио Сандру Божић.

Седница је закључена у 12,23 часова.

СЕКРЕТАР ПРЕДСЕДНИК

Дана Гак Сандра Божић